2-гі Далёкаўсходні фронт

2-гі Далёкаўсхо́дні фронт — аператыўна-стратэгічнае аб'яднанне ва ўзброеных сілах СССР падчас Савецка-японскай вайны. Фронт дзейнічаў у 1945 годзе на Далёкім Усходзе, Маньчжурыі, Сахаліне і Курыльскіх астравах.

 Баявыя дзеянні 
Фронт быў утвораны 5 жніўня 1945 года з войскаў і ўпраўлення сфарміраванага да вайны Далёкаўсходняга фронту на падставе дырэктывы Стаўкі ВГК ад 2 жніўня 1945 года. У яго ўвайшлі 2-я чырвонасцяжная армія, 15-я армія, 16-я армія, 10-я паветраная армія, Прыамурская армія СПА, 5-ы асобны стралковы корпус, Камчацкі абарончы раён, іншыя асобныя часці. У аператыўным падначаленні фронту знаходзіліся таксама Амурская ваенная флатылія і Паўночна-Ціхаакіянская ваенная флатылія.

9 жніўня фронт перайшоў у наступленне супраць японскіх 1-га фронту, 5-га фронту і 4-й асобнай арміі на сунгарыйскім, цыцыкарскім і жаахэйскім напрамках. Войскі фронту фарсіравалі рэкі Амур і Усуры, высадзілі Сахалянскі дэсант і прарвалі доўгатэрміновую абарону праціўніка ў раёне Сахалян, пераадолелі горны хрыбет Вялікі Хінган. 20 жніўня 15-я армія фронту заняла Харбін. 2-я Чырвонасцяжная армія выйшла ў раён Калачжань, Лунчжень, 15-я армія ў раён Саньсін, а 5-ы стралковы корпус, які дзейнічаў на жаахэйскім накірунку, у раён Болі. Японскія войскі не змаглі аказаць сур'ёзнага супраціву на гэтых участках і пасля 20 жніўня пачалі масава здавацца ў палон.

11 жніўня часці 16-й арміі пачалі наступ на Паўднёвы Сахалін і да 18 жніўня занялі большую яго частку. У перыяд 19 — 25 жніўня ў партах Маока і Атамары былі высаджаны марскія (у Атамары, акрамя таго і паветраны) дэсанты. 25 жніўня быў заняты адміністрацыйны цэнтр Паўднёвага Сахаліна — горад Таехара. Да пачатку верасня апошнія японскія часткі спынілі супраціў. Аднак з-за павольнага наступу на Сахаліне была адкладзеная плануемая аперацыя па высадцы на японскім востраве Хакайда.

18 жніўня войскі Камчацкага абарончага раёна пры падтрымцы 128-й авіядывізіі пачалі аперацыю па высадцы на востраве Шумшу, гарнізон якога абараняўся да 23 жніўня. Да 28 жніўня былі занятыя іншыя астравы паўночнай частцы грады. З 23 жніўня па 1 верасня савецкія войскі занялі астравы паўднёвай частцы грады.

1 кастрычніка 1945 года на падставе дырэктывы Стаўкі ВГК ад 10 верасня 1945 фронт быў расфарміраваны, на базе яго войскаў і палявога ўпраўлення зноў створана Далёкаўсходняя ваенная акруга (2-га фарміравання).

 Камандаванне фронту 
Камандуючы:
 генерал арміі М. А. Пуркаеў (увесь перыяд)
Член Ваеннага Савета:
 генерал-лейтэнант  (увесь перыяд)
Начальнік штаба:
 генерал-лейтэнант  (увесь перыяд)
Камандуючы артылерыяй фронту
 генерал-палкоўнік артылерыі  (увесь перыяд)

 Склад фронту 
 2-я Чырвонасцяжная армія
 15-я армія
 16-я армія
 10-я паветраная армія
 5-ы асобны стралковы корпус
 Амурская ваенная флатылія
 Паўночна-Ціхаакіянская ваенная флатылія
 Камчацкі абарончы раён

 Аперацыі і бітвы, у якіх удзельнічаў фронт 
 Савецка-японская вайна
 Сунгарыйская наступальная аперацыя
 Паўднёва-Сахалінская аперацыя
 Курыльская дэсантная аперацыя

 Спасылкі 

 Фронт
 2-ы Далекаўсходні фронт

Катэгорыя:Узброеныя сілы СССР
Далёкаўсходні 2-гі
Катэгорыя:Гісторыя Далёкага Усходу